Diari Oficial de la Generalitat Valenciana


Sumari del DOGV 208, del 03-12-1984 (1984/803628)

ORDRE de la Conselleria de Cultura, Educació i Ciència, de 15 de novembre de 1984, per la qual s'amplia, en matèria de produccions audiovisuals, el que estableix l'Ordre de 15 d'octubre de 1982, referent a l'exercici de les competències transferides, en matèria de dipòsit legal, al Consell de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   208

Data del DOGV
:   03-12-1984

Secció del DOGV
:   ALTRES DISPOSICIONS

Número del document
:   1984/803628


Data del document
:   15-11-1984

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de la Conselleria de Cultura, Educació i Ciència, de 15 de novembre de 1984, per la qual s'amplia, en matèria de Produccions Àudio-visuals, el que estableix l'Ordre de 15 d'octubre de 1982, referent a l'exercici de les competències transferides, en matèria de dipòsit legal, al Consell de la Comunitat Valenciana.  
Transferida al Consell de la Comunitat Valenciana per Reial Decret 278/80, de 25 de gener, la tramitació de les sol·licituds d'assignació de número de Dipòsit Legal, el Decret de la Generalitat Valenciana d?1 d'abril de 1980 assignà la gestió de les competències esmentades a la Conselleria de Cultura, Educació i Ciència, i l'autoritzà per dictar les normes necessàries per a l'aplicació. Fent ús d'aquesta facultat, aquesta Conselleria procedí, mitjançant Ordre de 15 d'octubre de 1982, a establir les disposicions adients, reguladores del destí dels exemplars dipositats en les oficines corresponents del Dipòsit Legal.   
Els avanços experimentats per les tècniques d'edició de produccions audiovisuals, en el breu espai de temps transcorregut des de la publicació de l'Ordre darrera esmentada, palesen la necessitat de procedir a l'ampliació del que hi disposa, recollint les matèries objecte de Dipòsit Legal regulades en l'article 9.é apartat e) de l'Ordre de 30 d'octubre de 1971, que aprova el Reglament de Règim Interior de l?institut Bibliogràfic Hispànic.   
En atenció d'aquests motius, i en virtut de les facultats atorgades a aquesta Conselleria pel Decret del Consell del País Valencià, de data I d'abril de 1980,   
ORDENE:   
Article 1.r  
Quan es tracte de produccions audiovisuals en suport magnètic, acabada l'obra, i abans de procedir a la distribució o venda, el sol·licitant haurà de constituir-ne el dipòsit de 3 exemplars en la corresponent Oficina del Dipòsit Legal.   
Article 2.n  
Els 3 exemplars de produccions audiovisuals a què fa referència l'article anterior tindran el destí següent: I serà remés a la Direcció General de Cinematografia a Madrid; I a la Biblioteca Pública corresponent; i el tercer serà lliurat a la Conselleria de Cultura de la Generalitat Valenciana, per a dipòsit en la Biblioteca Valenciana.   
DISPOSICIÓ FINAL  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 15 de novembre de 1984.   
El Conseller de Cultura, Educació i Ciència,  
CEBRIA CISCAR I CASABAN